 Abụ Ákwá 5  Jehova, biko, cheta ihe mere anyị. Lee anya hụ nkọcha a kọchara anyị.E werewo ihe nketa anyị nyefee ndị ala ọzọ, werekwa ụlọ anyị nyefee ndị mba ọzọ.Anyị na-etinye mkpụrụ obi anyị nihe ize ndụ iji nweta ihe anyị ga-eri, nihi mma agha nke dị nala ịkpa.Akpụkpọ ahụ anyị adịwo ọkụ dị ka ekwú ọkụ, nihi ụfụ ịnọ agụụ na-afụ.Ha metọrọ ndị nwunye nọ na Zayọn, tinyere ụmụ agbọghọ na-amaghị nwoke nọ nobodo ndị dị na Juda.A kwụgbuola ndị isi site nịkwụwa naanị aka ha nelu. A sọpụrụghị ọbụna ihu ndị agadi.Ọbụna ụmụ okorobịa eburula nkume igwe nri, ụmụ okoro bu nkụ na-adagbugharịkwa.Ndị agadi akwụsịwo ịnọ nọnụ ụzọ ámá, ụmụ okorobịa akwụsịwokwa egwú ha na-akụ.Obi anyị akwụsịwo ịṅụrị ọṅụ. Egwú anyị na-agba aghọwo naanị iru uju.Okpueze anyị kpu nisi adapụla. Anyị efuola, nihi na anyị emehiewo!Nihi ya, obi anyị na-arịa ọrịa. Anya anyị na-ahụzi inyoghi inyoghi nihi ihe ndị a,Nihi ugwu Zayọn nke e mere ka ọ tọgbọrọ nefu; nkịta ọhịa na-ejegharị na ya.Ma gị onwe gị, Jehova, ị ga-anọdụ nocheeze gị ruo mgbe ebighị ebi. Ọ ga-adịru ọgbọ niile.Gịnị mere i ji chefuo anyị ruo mgbe ebighị ebi, gịnịkwa mere i ji gbahapụ anyị ruo ọtụtụ ụbọchị?Jehova, biko, kpọghachite anyị nebe ị nọ, anyị ga-alọghachikwa ozugbo. Wetara anyị ụbọchị ọhụrụ dị ka nogologo oge gara aga.Otú ọ dị, ị jụwo anyị kpamkpam. I wesowo anyị iwe nke ukwuu. 